
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

145. Τροποποίηση του Π. Δ/τος 394/1994 (ΦΕΚ219/Α') 
«Σύσταση Ειδικής Υπηρεσίας Δημοσίων Έργων 
(ΕΥΔΕ) για τη μελέτη και κατασκευή των Μεγά¬ 
λων Έργων Δυτικής Ελλάδας», όπως αυτό ισχύει 
μετά την τελευταία τροποποίησή του με το 


Π.Δ. 193/1999 (ΦΕΚ 177/Α'). 1 

146. Αναδιάρθρωση Υπηρεσιών Γενικών Αστυνομικών 
Διευθύνσεων Αττικής και Θεσσαλονίκης κατά 
τροποποίηση των διατάξεων των Π.Δ. 95/1987 
(ΦΕΚ56/Α'), 161/1988 (ΦΕΚ74/Α'). 2 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας Ελλά¬ 
δος - Μολδαβίας για την προώθηση και αμοιβαία 
προστασία των επενδύσεων. Αθήνα, 23.3.1998 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 145 
Τροποποίηση του Π. Δ/τος 394/1994 (ΦΕΚ 219/Α') «Σύ¬ 
σταση Ειδικής Υπηρεσίας Δημοσίων Έργων (ΕΥΔΕ) 
για τη μελέτη και κατασκευή των Μεγάλων Έργων Δυ¬ 
τικής Ελλάδας», όπως αυτό ισχύει μετά την τελευταία 
τροποποίησή του με το Π.Δ. 193/1999 (ΦΕΚ 177/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 1 του άρθρου 5 του Ν. 679/ 
1977 (ΦΕΚ 245/Α'), όπως αυτές τροποποιήθηκαν και συ¬ 
μπληρώθηκαν με την παράγρ. 1 του άρθρου 23 του Ν. 
1418/1984 (ΦΕΚ23/Α'). 

2. Τις διατάξεις του άρθρου 29Ατου Ν. 1558/1985 (ΦΕΚ 
137/Α'), το οποίο προστέθηκε με το άρθρο 27 του Ν. 2081 / 
1992 (ΦΕΚ 154/Α') και τροποποιήθηκε με το άρθρο 1 πα¬ 
ράγρ. 2ατου Ν. 2469/1997 (ΦΕΚ38/Α'). 

3. Τις διατάξεις του άρθρου 8 του Ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
Ν. 2229/1994 (ΦΕΚ138/Α'). 


4. Τη γνωμοδότηση αριθ. 110/2000 του Συμβουλίου της 
Επικράτειας μετά από πρόταση του Υπουργού Περιβάλ¬ 
λοντος, Χωροταξίας καιΔημ. Έργων, αποφασίζουμε: 

Άρθρο 1 

1. Η Ειδική Υπηρεσία Δημοσίων Έργων για τη μελέτη 
και κατασκευή των μεγάλων Έργων Δυτικής Ελλάδας, 
που συστάθηκε με το Π.Δ. 394/1994 (ΦΕΚ 219/Α'), το 
οποίο τροποποιήθηκε και συμπληρώθηκε με τα Π. Δ/τα 
435/1995 (ΦΕΚ 248/Α'), 216/97 (ΦΕΚ 167/Α'), 193/1999 
(ΦΕΚ 177/Α"), ορίζεται αρμόδια και για την επίβλεψη και 
τον άμεσο έλεγχο της μελέτης και κατασκευής του ειδι¬ 
κού και σημαντικού έργου του «Νέου Λιμένα Πατρών». 

2. Η ανωτέρω Ειδική Υπηρεσία ασκεί στην κατασκευή 
του προαναφερθέντος έργου τις αρμοδιότητες της Προϊ- 
σταμένης Αρχής και της Διευθύνουσας Υπηρεσίας, σύμ¬ 
φωνα με τις διατάξεις που ισχύουν για την εκτέλεση των 
δημοσίων έργων. 

Άρθρο 2 

Η ισχύς του διατάγματος αυτού αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 21 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΝ. ΛΑΛΙΩΤΗΣ 


ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΟ. 146 
Αναδιάρθρωση Υπηρεσιών Γενικών Αστυνομικών Διευ¬ 
θύνσεων Αττικής και Θεσσαλονίκης κατά τροποποίη¬ 
ση των διατάξεων των Π.Δ. 95/1987 (ΦΕΚ 56/Α'), 
161/1988 (ΦΕΚ 74/Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. α'καιβ'του 
Ν. 1481 /1984 «Οργανισμός Υπουργείου Δημόσιας Τάξης» 

(ΦΕΚ 152/Α'), όπως αυτό αντικαταστάθηκε με το άρθρο 1 
παρ. 1 του Ν. 1590/1986 (ΦΕΚ49/Α'). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Ά), το 
οποίο προστέθηκε με το άρθρο 27 του Ν. 2081/1992 (ΦΕΚ 
154/Ά) αντικαταστάθηκε με το άρθρο 1 του Ν. 2469/1997 
(ΦΕΚ38/Α'). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (ΦΕΚ 51 /Α'). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουρ¬ 
γείων Προεδρίας της Κυβέρνησης και Δημόσιας Τάξης» 
(ΦΕΚ36/Α). 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού. 

6. Την αριθ. 153/2000 γνωμοδότηση του Συμβουλίου 
της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1. 

Τροποποίηση διατάξεων Π.Δ. 161/1988 (ΦΕΚ74/Α'). 

1. Στο άρθρο 2 του Π.Δ. 161/1988 (ΦΕΚ 74/Ά) προστί¬ 
θεται εδάφιο η' ως εξής: 

«η. Τη Διεύθυνση Αστυνόμευσης Κρατικού Αερολιμένα 
Θεσσαλονίκης». 

2. Το άρθρο 7 του ιδίου ως άνω Π.Δ. αντικαθίσταται ως 
εξής: 

«Άρθρο 7. 

Διεύθυνση Ασφάλειας. 

1. Η Διεύθυνση Ασφαλείας ασκεί στην περιοχή της δι¬ 
καιοδοσίας της τις αρμοδιότητες της αστυνομίας δημό¬ 
σιας ασφάλειας και της αστυνομίας κρατικής ασφάλειας 
και επιπρόσθετα, ύστερα από διαταγή του Αρχηγού της 
Ελληνικής Αστυνομίας, επιλαμβάνεται της αστυνομικής 
διερεύνησης και του χειρισμού εξαιρετικά σοβαρών 
περιστατικώντης καθ' ύλη αρμοδιότητάςτης και σε άλλες 
περιοχές της Βόρειας Ελλάδας, προς παροχή συνδρο¬ 
μής στις κατά τόπο αρμόδιες αστυνομικές Υπηρεσίες. 

2. Στη Διεύθυνση Ασφάλειας υπάγονται: 

α. Οι Υποδιευθύνσεις Ασφάλειας, που λειτουργούν 
στην περιοχή της δικαιοδοσίας της. 

β. Τα Τμήματα Ασφάλειας, που λειτουργούν στην πε¬ 
ριοχή δικαιοδοσίας της. 

3. Η Διεύθυνση Ασφάλειας διαρθρώνεται εσωτερικά 
στις ακόλουθες Υποδιευθύνσεις: 

α. Κρατικής Ασφάλειας. 

β. Δίωξης Εγκλημάτων κατά Ζωής και Ιδιοκτησίας. 

γ. Δίωξης Οικονομικών Εγκλημάτων και Εγκλημάτων 
Αρχαιοκαπηλίας και Ηθών. 

δ. Δίωξης Ναρκωτικών. 

ε. Αλλοδαπών. 

στ. Εσωτερικών Λειτουργιών. 

ζ. Αρχείων Πληροφοριών. 

4. Η Υποδιεύθυνση Κρατικής Ασφάλειας διαρθρώνεται 
εσωτερικά στα ακόλουθα Τμήματα: 

α. Στο Τμήμα Ιο Συντονισμού, το οποίο μεριμνά για τη 
συνεργασία και το συντονισμό των λοιπών τμημάτων της 
Υποδιεύθυνσης, σύμφωνα με τις εντολές του προϊσταμέ¬ 
νου της, την ενέργεια μελετών και αναλύσεων σε σοβαρά 


θέματα κρατικής ασφάλειας, τη διεξαγωγή της απόρρη¬ 
της αλληλογραφίας της Υποδιεύθυνσης και την τήρηση 
του σχετικού αρχείου και την παροχή της αναγκαίας τε¬ 
χνικής υποστήριξης στα λοιπά Τμήματα της Υποδιεύθυν¬ 
σης. 

β. Στο Τμήμα 2ο Προστασίας της Ασφάλειας του Κρά¬ 
τους καιτου Πολιτεύματος, το οποίο είναι αρμόδιο για την 
πρόληψη και καταστολή κάθε ενέργειας που στρέφεται 
κατά της ασφάλειας του Κράτους και του Δημοκρατικού 
Πολιτεύματος από οπουδήποτε και αν προέρχεται. 

γ. Στο Τμήμα 3ο Ενημέρωσης, το οποίο ασχολείται με τη 
συλλογή πληροφοριών, που αφορούν σοβαρά κοινωνικά 
ή πολιτιστικά θέματα και ενημερώνει τις αρμόδιες Υπη¬ 
ρεσίες, για τη λήψη των αναγκαίων μέτρων τάξεως, 
ασφάλειας και τροχαίας. Παρακολουθεί τα εθνικά και 
θρησκευτικά θέματα και ενημερώνει τις αρμόδιες αρχές. 
Επίσης, ασχολείται με την εφαρμογή της νομοθεσίας πε¬ 
ρί παρανόμων ραδιοφωνικών σταθμών και ασυρμάτου 
επικοινωνίας, ως και της νομοθεσίας περί αθλητισμού. 

δ. Στο Τ μήμα 4ο Όπλων και Εκρηκτικών, το οποίο ασχο- 
λείται με την εφαρμογή της ισχύουσας νομοθεσίας για τα 
όπλα και εκρηκτικά και μεριμνά για την έκδοση των αδει¬ 
ών οπλοφορίας, εμπορίας όπλων, εκρηκτικών κ.λπ., σύμ¬ 
φωνα με τις ισχύουσες διατάξεις. 

ε. Στο Τμήμα 5ο Προστασίας Επισήμων, το οποίο λαμ¬ 
βάνει τα αναγκαία μέτρα για την ασφάλεια των επισήμων 
προσώπων ελληνικής ιθαγένειας και συνεργάζεται με την 
Υποδιεύθυνση Αλλοδαπών για την ασφάλεια των ξένων 
επισήμων. 

στ. Στο Τμήμα 6ο Εξουδετέρωσης Εκρηκτικών Μηχα¬ 
νισμών και Αυτοσχέδιων Βομβών, το οποίο έχει τις αρμο¬ 
διότητες που καθορίζονται στο Π.Δ. 357/1986 (ΦΕΚ 
157/Ά). 

5. Η Υποδιεύθυνση Δίωξης Εγκλημάτων κατά Ζωής και 
Ιδιοκτησίας διαρθρώνεται εσωτερικά ως εξής: 

α. Στο Τμήμα Ιο Εγκλημάτων κατά Ζωής, το οποίο 
χειρίζεται τις υποθέσεις εγκλημάτων κατά της ζωής των 
άρθρων 299, 300, 303, 304, 305, 306 και 307 Π.Κ., λη¬ 
στειών του άρθρου 380 παρ. 2 Π.Κ., σωματικών βλαβών, 
του άρθρου 312 Π.Κ. και κατά της προσωπικής ελευθε¬ 
ρίας των άρθρων 322, 323, 324, 326, 327 και 335 Π.Κ. 

β. Στο Τ μήμα 2ο Εγκλημάτων κατά Ιδιοκτησίας, το οποίο 
χειρίζεται τις υποθέσεις ληστειών του άρθρου 380 παρ. 1 
και 3 Π.Κ., κλοπών, διαρρήξεων, ζωοκλοπών, ζωοκτονιών 
και αρπαγών τσαντών και αναζητά τα κλεμμένα αντικεί¬ 
μενα. 

γ. Στο Τμήμα 3ο Δίωξης Εκβιαστών, το οποίο έχει τις 
αρμοδιότητες που προβλέπονται από τις διατάξεις της 
παραγράφου 9 του άρθρου 8 του Π.Δ. 95/1987 (ΦΕΚ 
56/Ά), η οποία προστέθηκε με το άρθρο 1 του Π.Δ. 
325/1992 (ΦΕΚ162/Ά). 

δ. Στο Τμήμα 4ο Αναζητήσεων, το οποίο φροντίζει για 
την εκτέλεση διωκτικών εγγράφων, αναζητεί εξαφανισθέ- 
ντα άτομα και αντικείμενα και ελέγχει τη διακίνηση προ¬ 
σώπων στα ξενοδοχεία. 

ε. Στο Τ μήμα 5ο Ανηλίκων, το οποίο είναι αρμόδιο για τη 
μεταχείριση (κράτηση, μεταγωγή κ.λπ.) των ποινικών 
παραβατών ανηλίκων κατά τη διάρκεια παραμονής τους 
στις Αστυνομικές Υπηρεσίες, σε συνεργασία με τις δικα¬ 
στικές αρχές ανηλίκων, τη συνεργασία με τους συναρμό- 
διους φορείς, για την πρόληψη και καταστολή της εγκλη¬ 
ματικότητας ανηλίκων, τη μελέτη των κοινωνικών αιτίων 
των εγκλημάτων που διαπράττονται από τους ανηλίκους 

και την επεξεργασία στατιστικών στοιχείων της εγκλημα¬ 
τικότητας των ανηλίκων. 

στ. Στο Γραφείο Γραμματείας, το οποίο είναι αρμόδιο 
για τη γραμματειακή εξυπηρέτηση της Υποδιεύθυνσης 
και το χειρισμό θεμάτων τεχνικής υποστήριξης αυτής. 

6. Η Υποδιεύθυνση Δίωξης Οικονομικών Εγκλημάτων 
Αρχαιοκαπηλίας και Ηθών διαρθρώνεται εσωτερικά ως 
εξής: 

α. Στο Τμήμα Ιο Οικονομικών Εγκλημάτων, το οποίο 
χειρίζεται τις υποθέσεις απιστίας, απάτης, εκβίασης, κα¬ 
ταδολίευσης δανειστών, χρεοκοπίας, πλαστογραφίας, 
τοκογλυφίας, υπεξαγωγής εγγράφων, δωροδοκίας, νό- 
θευσης και παραβίασης απορρήτου. Επίσης είναι αρμό¬ 
διο για τις υποθέσεις παραβίασης της νομοθεσίας περί 
επιταγών, συναλλαγματικών, αξιογράφων εμπορικών 
εταιρειών, της νομοθεσίας περί πνευματικής ιδιοκτησίας, 
της νομοθεσίας περί το νόμισμα και την προστασία των 
καταναλωτών. 

β. Στο Τμήμα 2ο Αρχαιοκαπηλίας, το οποίο είναι αρμό¬ 
διο για το χειρισμό υποθέσεων κλοπών και παράνομης 
εμπορίας έργων τέχνης και αρχαιοτήτων. 

γ. Στο Τμήμα 3ο Ηθών, το οποίο ελέγχει το προσωπικό 
των δημοσίων κέντρων και καταστημάτων και διώκει τα 
εγκλήματα περί τα ήθη. 

δ. Στο Τμήμα 4ο Παιγνίων, το οποίο παρακολουθεί τη 
δραστηριότητατων λεσχών καιδιώκειτιςπαραβάσειςτης 
νομοθεσίας περί παιγνίων, στοιχημάτων, εράνων, καζί¬ 
νων και ιπποδρομιών. 

ε. Στο Γ ραφείο Γ ραμματείας, το οποίο είναι αρμόδιο για 
τη γραμματειακή εξυπηρέτηση της Υποδιεύθυνσης και το 
χειρισμό θεμάτων τεχνικής υποστήριξης αυτής. 

7. Η Υποδιεύθυνση Ναρκωτικών διαρθρώνεται εσωτε¬ 
ρικά ως εξής: 

α. Στο Τμήμα Γ ενικών Υποθέσεων. 

β. Στο Τμήμα Άμεσης Επέμβασης. 

γ. Στο Τμήμα Δίωξης Ναρκωτικών περιοχής ΑΎποδιεύ- 
θυνσης Ασφάλειας Θεσσαλονίκης. 

δ. Στο Τμήμα Δίωξης Ναρκωτικών περιοχής ΒΎποδιεύ- 
θυνσης Ασφάλειας Θεσσαλονίκης. 

ε. Στο Γ ραφείο Γ ραμματείας. 

Ως προς τις αρμοδιότητες των Τμημάτων και τα καθή¬ 
κοντα των τμηματαρχών, των προϊσταμένων Γραφείων 
και του λοιπού προσωπικού εφαρμόζεται η 7001/2/321-β' 
από 28-9-88 απόφαση του Υπουργού Δημόσιας Τάξης 
(ΦΕΚ 743/Β'). 

8. Οι Υποδιευθύνσεις Αλλοδαπών και Αρχείων Πληρο¬ 
φοριών, έχουν τη διάρθρωση και τις αρμοδιότητες που 
προβλέπονται από τις διατάξεις των άρθρων 81 και 83, 
αντίστοιχα, του Π.Δ. 582/1984 (ΦΕΚ208/Α'). 

9. Η Υποδιεύθυνση Εσωτερικών Λειτουργιών διαρθρώ¬ 
νεται εσωτερικά στα ακόλουθα Τμήματα: 

α. Στο Τμήμα Ιο Προσωπικού, το οποίο έχει ως προς τις 
υπηρεσίες και το προσωπικό της Διεύθυνσης Ασφάλειας 
Θεσσαλονίκης τις αρμοδιότητες που προβλέπονται από 
τις παραγράφους 2 και 3 του άρθρου 73 του Π.Δ. 
582/1984 (ΦΕΚ208/Α'). 

β. Στο Τμήμα 2ο Διαχείρισης Υλικού - Χρηματικού, το 
οποίο έχει ως προς τις υπηρεσίες και το προσωπικό της 
Διεύθυνσης Ασφάλειας Θεσσαλονίκης, τις αρμοδιότητες 
που προβλέπονται από την παράγραφο 4 του άρθρου 73 
του Π.Δ. 582/1984 (ΦΕΚ208/Α').» 

3. Το άρθρο 15 του ιδίου ως άνω Π.Δ. αντικαθίσταται 
ως ακολούθως: 


«Άρθρο 15. 

Διεύθυνση Αστυνόμευσης Κρατικού Αερολιμένα 
Θεσσαλονίκης. 

1. Η Υπηρεσία Αστυνόμευσης Κρατικού Αερολιμένα 
Θεσσαλονίκης καθίσταται Διεύθυνση και ονομάζεται 
Διεύθυνση Αστυνόμευσης Κρατικού Αερολιμένα Θεσσα¬ 
λονίκης (Δ.Α.Κ.Α.Θ.). Η Διεύθυνση αυτή έχει ως έδρα το 
χώρο των εγκαταστάσεων του Κρατικού Αερολιμένα 
Θεσσαλονίκης, υπάγεται διοικητικά στη Γενική Αστυνο¬ 
μική Διεύθυνση Θεσσαλονίκης και ασκεί διάτων υφιστα¬ 
μένων της Υπηρεσιών στην περιοχή δικαιοδοσίας της το 
σύνολο των αστυνομικών αρμοδιοτήτων, όπως αυτές 
καθορίζονται με τις διατάξεις των άρθρων 4, 5 και 6 του 
Ν. 1481/1984 (ΦΕΚ152/Ά). 

2. Στην Διεύθυνση Αστυνόμευσης Κρατικού Αερολιμέ¬ 
να Θεσσαλονίκης λειτουργεί Επιτελείο, το οποίο διαρ¬ 
θρώνεται εσωτερικά στα εξής Τμήματα: 

α. Στο Τμήμα Διοικητικής Υποστήριξης, το οποίο έχειτις 
αρμοδιότητες που προβλέπονται από τις διατάξεις των 
παραγράφων 2,3 και 4 του άρθρου 73 του Π.Δ. 582/1984 
(ΦΕΚ208/Ά). 

β. Στο Τμήμα Γενικής Αστυνόμευσης - Ασφαλείας, το 
οποίο έχει τις αρμοδιότητες που προβλέπονται από τις 
διατάξεις των παραγράφων 6 εδάφ. α' και β' και 7 του 
άρθρου 6του Π.Δ. 161/1988 (ΦΕΚ74/Ά). 

3. Στη Διεύθυνση Αστυνόμευσης Κρατικού Αερολιμένα 
Θεσσαλονίκης υπάγονται: 

α. Στο Αστυνομικό Τμήμα Αερολιμένα Θεσσαλονίκης. 

β. Στο Τμήμα Ασφαλείας Αερολιμένα Θεσσαλονίκης. 

γ. Στο Τμήμα Τροχαίας Αερολιμένα Θεσσαλονίκης. 

4. Το Αστυνομικό Τ μήμα Αερολιμένα Θεσσαλονίκης έχει 
τη διάρθρωση και τις αρμοδιότητες που ορίζονται από τις 
διατάξεις του άρθρου 16 του Π.Δ. 161/1988 (ΦΕΚ 74/Ά) 
όπως τροποποιήθηκε με το άρθρο 3 του Π.Δ. 209/1993 
(ΦΕΚ 77/Α'), της παραγράφου 3 του άρθρου 9 του Π.Δ. 
508/1989 (ΦΕΚ216/Ά) και των παραγράφων 2,3 και 4 του 
άρθρου 76του Π.Δ. 582/1984 (ΦΕΚ208/Ά). 

5. Το Τ μήμα Ασφαλείας Αερολιμένα Θεσσαλονίκης έχει 
τη διάρθρωση και τις αρμοδιότητες που προβλέπονται 
από τις διατάξεις του άρθρου 17τουΠ.Δ. 161/1988 (ΦΕΚ 
74/Α'), όπως αντικαταστάθηκε με το άρθρο 4 του Π.Δ. 
209/1993 (ΦΕΚ77/Ά). 

6. Το Τμήμα Τροχαίας Αερολιμένα Θεσσαλονίκης διαρ¬ 
θρώνεται εσωτερικά στα ακόλουθα Γ ραφεία: 

α. Στο Γραφείο Τροχονομικής Αστυνόμευσης, το οποίο 
έχει τις αρμοδιότητες που προβλέπονται από τις διατά¬ 
ξεις της παρ. 7 του άρθρου 20του Π.Δ. 95/87 (ΦΕΚ56/Ά). 

β. Στο Γ ραφείο Γ ραμματείας, το οποίο έχειτις αρμοδιό¬ 
τητες που προβλέπονται από τις διατάξεις της παρ. 6 του 
άρθρου 77του Π.Δ. 582/1984 (ΦΕΚ208/Ά). 

γ. Στο Γ ραφείο Οδικών Τ ροχαίων Ατυχημάτων, το οποίο 
έχει τις αρμοδιότητες που προβλέπονται από τις διατά- 
ξειςτηςπαρ. 8του άρθρου 20του Π.Δ. 95/87 (ΦΕΚ56/Ά). 

7. Αστυνομικές δυνάμεις άλλων Διευθύνσεων που διατί¬ 
θενται για ενίσχυση της Δ.Α.Κ.Α.Θ. μόνιμα ή προσωρινά, 
τελούν υπό τις διαταγές του διευθυντή αυτής «. 

Άρθρο 2 

Τροποποίηση διατάξεων των Π.Δ. 95/1987 (ΦΕΚ56/Α') 
και 378/1995 (ΦΕΚ210/Ά). 

1. Το εδάφιο ε' της παραγράφου 6 του άρθρου 16 του 
Π.Δ. 95/1987 (ΦΕΚ 56/Α'), όπως αντικαταστάθηκε με τις 




2122 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


διατάξεις του άρθρου 1 του Π.Δ. 286/1997 (ΦΕΚ 208/Ά) 
αντικαθίσταται ως εξής: 

«ε. Τμήματος Δίωξης Ναρκωτικών». 

2. Στο τέλος της παραγράφου 6 του άρθρου 16 του ίδι¬ 
ου ως άνω Π.Δ. προστίθεται εδάφιο στ' ως εξής: 

«στ. Αστυνομικού Τμήματος Αερολιμένα Αθηνών (Σπά- 
των), το οποίο προβλέπεται από τις διατάξεις της παρα¬ 
γράφου 2του άρθρου 5του Π.Δ. 454/1988 (ΦΕΚ206/Α"). 

3. Στο τέλος της παραγράφου 7 του άρθρου 16 του 
ιδίου ως άνω Π.Δ. προστίθεται εδάφια ως ακολούθως: 

«Επίσης ασκούν και τις αρμοδιότητες που προβλέπο- 
νται από τις διατάξεις της παρ. 3 του άρθρου 9 του Π.Δ. 
508/1989 (ΦΕΚ 216/Α'). Το Αστυνομικό Τμήμα Αερολιμένα 
Αθηνών (Σπάτων) ασκεί στην περιοχή δικαιοδοσίας του το 
σύνολο των αστυνομικών αρμοδιοτήτων». 

4. Η παράγραφος 8 του άρθρου 16 του ιδίου ως άνω 
Π.Δ. τροποποιείται ως εξής: 

«8. Το Τμήμα Ασφαλείας Αερολιμένα Αθηνών έχει τη 
διάρθρωση και τις αρμοδιότητες που ορίζονται από τις 
διατάξεις του άρθρου 18του Π.Δ. 95/1987, όπως τροπο¬ 
ποιήθηκε με το άρθρο 2 του Π.Δ. 209/1993 (ΦΕΚ 77/Α'), 
πλην θεμάτων δίωξης ναρκωτικών». 

5. Η παράγραφος 10 του άρθρου 16 του ιδίου ως άνω 
Π.Δ. αντικαθίσταται ως εξής: 

«10. Το Τμήμα Δίωξης Ναρκωτικών έχει τη διάρθρωση 
και τις αρμοδιότητες που ορίζονται στις διατάξεις του άρ¬ 
θρου 5του Π.Δ. 291/1991 (ΦΕΚ 210/Α>. 

6. Το εδάφιο δ' της παραγράφου 1 του άρθρου 5 του 
Π.Δ. 378/1995 (ΦΕΚ 210/Α') αντικαθίσταται ως εξής: 

«δ. Τμήματα Δίωξης Ναρκωτικών Αθηνών, Πειραιά, Δυ¬ 
τικής, Ανατολικής Αττικής, Γλυφάδας». 

Άρθρο 3. 

Καταργούμενες διατάξεις. 

Το Τμήμα Δίωξης Ναρκωτικών Κρατικού Αερολιμένα 
Θεσσαλονίκης, που προβλέπεται από τις διατάξεις της 
περίπτωσης ε'του εδαφίου 1 της υπ’ αριθ. 7001 /2/321 -β' 


από 20-9-1988 (ΦΕΚ 743/Β') απόφασης Υπουργού Δημό¬ 
σιας Τάξης, καταργείται. 

Άρθρο 4. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 21 Απριλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 
-Φ- 

ΑΝ ΑΚΟΙΝΩΣ ΕΙΣ 

Αοιθ. Φ. 0544/11/ΑΣ 278/Μ. 4809 ( 3 ) 

Ανακοίνωση για τη θέση σε ισχύ της Συμφωνίας Ελλάδος 
- Μολδαβίας για την προώθηση και αμοιβαία προστα¬ 
σία των επενδύσεων. Αθήνα, 23.3.1998. 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας 
και της Δημοκρατίας της Μολδαβίας για την προώθηση 
και αμοιβαία προστασία των επενδύσεων που υπογρά- 
φηκε στην Αθήνα στις 23 Μαρτίου 1998 και κυρώθηκε 
με τον Ν. 2660/1998, που δημοσιεύθηκε στο ΦΕΚ 269/Ά/ 
1.12.1998, τέθηκε σε ισχύ σύμφωνα με τη διάταξη του 
άρθρου 13 παρ. 1 αυτής, την 27 Φεβρουάριου 2000. 

Αθήνα, 19 Απριλίου 2000 

Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

Ειδικός Νομικός Σύμβουλος 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




